סאטרדיי נייט לייב

סאטרדיי נייט לייב (באנגלית: Saturday Night Live, ובקיצור SNL; בתרגום: "שבת בלילה בשידור חי") היא תוכנית מערכונים קומית סאטירית המשודרת במוצאי שבת ברשת NBC האמריקאית מאז 1975 בשידור חי. התוכנית היא אחת התוכניות הוותיקות ביותר בטלוויזיה האמריקאית. יוצר התוכנית הוא המפיק האמריקאי-קנדי-יהודי לורן מייקלס.

לאורך השנים עשרות קומיקאים ושחקנים ידועים התחילו את הקריירה שלהם כחברי צוות בתוכנית וזכו לקריירות מצליחות בהוליווד.

במהלך השנים, זכתה התוכנית בעשרות פרסים, לרבות ב-98 פרסי אמי לבידור בפריים טיים, שישה פרסי גילדת הכותבים של אמריקה ושלושה פרסי פיבודי. התוכנית הוותיקה הייתה מועמדת ל-305 פרסי אמי במהלך שנותיה הרבות – יותר מועמדויות מכל תוכנית טלוויזיה אחרת.

היסטוריה
התוכנית עלתה לאוויר לראשונה ב-11 באוקטובר 1975. מכיוון שלרשת המתחרה, ABC, הייתה תוכנית בעלת שם זהה, נקראה התוכנית בתחילה "NBC's Saturday Night". בסוף 1976 ביטלה ABC את תוכניתה וב-1977 שינתה NBC את שמה של התוכנית ל"סאטרדיי נייט לייב" והיא משודרת בשם זה עד עצם היום הזה.

פורמט
סגל השחקנים הקבוע מורכב משחקנים לא מוכרים לציבור הרחב שמקבלים את ההזדמנות הראשונה שלהם בטלוויזיה, כאשר בכל פרק מתארח מנחה מהשורה הראשונה של התרבות האמריקאית והעולמית לצד מוזיקאי או להקה אורחת.

התוכנית מתחילה במערכון סאטירי שעוסק בדר"כ בפוליטיקה או בנושא אקטואלי שבסופו נשמעת הצעקה "בשידור חי מניו יורק – זה סאטרדיי נייט!". מיד לאחר מכן מתחילות כתוביות הפתיחה על רקע נופי ניו יורק ופסל החירות.

התוכנית ממשיכה לאחר מכן, למונולוג הפתיחה אשר מבוצע על ידי המנחה האורח. לאחר מכן מתחילה שרשרת מערכונים העוסקים בנושאים שונים: מסאטירה פוליטית, חיקויי ידוענים ועד מערכוני נונסנס. חלק מהמערכונים מבוצעים בשידור חי, וחלק מצולמים מראש. באמצע התוכנית ושוב לקראת סופה משולב בדרך כלל קטע מוזיקלי המבוצע על ידי האמנים האורחים של אותה התוכנית.

במחציתה של התוכנית מיד לאחר הקטע המוזיקלי הראשון משודר מבזק חדשות פארודי, הנקרא ה"וויקאנד אפדייט" ("עדכון סוף השבוע"). לאחר מכן ממשיכים המערכונים והקטע המוזיקלי השני. לבסוף התוכנית נחתמת בקטע סיום – מערכון ואז כל הסגל עולה לבמה ביחד ואומר תודה תוך כדי שלהקת הבית מנגנת נעימה ללא-מילים, כשלמנחה יש כחצי דקה לשלוח תודות למשפחתו, לעמיתיו, לצוות ההפקה של SNL - כשברקע נראים מתחבקים הצוות וכן המנחה האורח והמבצע המוזיקלי האורח, כהם עצמם, לעיתים עם חולצה בעלת מסר פוליטי מסוים.

 משתתפים 
כמעט כל חברי הצוות של התוכנית נדרשים גם לכתוב, למעט מספר תסריטאים וקומיקאים שנותרים מאחורי-הקלעים במהלך השידור-החי,את המערכונים השונים של התוכנית וגם להופיע בהם.

עד כה, השתתפו בתוכנית לאורך השנים כ-200 חברי צוות שונים, כאשר בין חברי הצוות שכיכבו בתוכנית במשך מספר העונות הרב ביותר נכללים: קינן תומפסון (23 עונות),  (14 עונות), סת' מאיירס (13 עונות), קולין ג'וסט (12 עונות) ו (12 עונות).

 חברי הצוות הנוכחי 
חברי הצוות הקבוע שהשתתפו בעונתה הנוכחית (נכון ל-עונה 51, 2025–2026) של התוכנית הם:

ⱡ מנחי מהדורת החדשות 

 חברי צוות בולטים בעבר 
עשרות קומיקאים ושחקנים ידועים התחילו את הקריירה שלהם כחברי צוות בתוכנית, בהם:

 מנחים אורחים 
עשרות קומיקאים ושחקנים ידועים הנחו את התוכנית לאורך השנים. אלק בולדווין מחזיק בשיא במספר התוכניות הרב ביותר אותן הנחה (17), אחריו סטיב מרטין (16) וג'ון גודמן (13). להלן רשימת 26 הידוענים אשר הינחו את התוכנית 5 פעמים או יותר:

 מוזיקאים 

 פרסים ומועמדויות 
שנהפרסקטגוריהעבורתוצאהמקור2025פרס אמי לבידור בפריים טייםעיצוב ההפקה הטוב ביותר לסדרת וראייטי או ריאליטיאקירה יושימורה, קית' איאן רייווד, נ. ג'וזף דה-טוליו, אנדראה פורצ'יליוטי, פטריק לינץ' ושרה פארקסעיצוב התאורה / בימוי התאורה הטוב ביותר בסדרהג'פרי אמורל, ריק מקגינס, ויליאם מקגינס, טרבור בראון, טים סטאס, פרנק גריזנטי ורג'ינלד קמפבלאיפור התותבות הטוב ביותרלואי זקריאן, ג'ייסון מילאני, איימי טאליאמונטי, סטיבן קלי, ברנדון גרת'ר, טום דנייר ג'וניור וקרייג לינדברגהבימוי הטכני והצילום הטובים ביותר בסדרהביל דיג'ובאני, ג'ון פינטו, פול קנג'יאלוסי, אנתוני טרנטינו, דייב דריסקול, בריאן פראנר ודניאל ארבקסדרת המגוון המתוסרטת הטובה ביותר"סאטרדיי נייט לייב"ספיישל מגוון הטוב ביותר (חי)SNL: חגיגות היובלשחקן המשנה הטוב ביותר בסדרת קומדיהבואן יאנגהכתיבה הטובה ביותר לסדרת וראייטי2026פרס בחירת מבקרי הטלוויזיהשחקנית המשנה הטובה ביותר בסדרת קומדיהאיגו וודיםסדרת המגוון הטובה ביותר"סאטרדיי נייט לייב"

 סרטים המבוססים על מערכונים ודמויות מהתוכנית 
לאורך השנים צוות התוכנית השתתף במאמצים לפתח סרטים באורך מלא המבוססים על מערכונים ודמויות פופולריות בתוכנית. הסרטים אשר הופקו לאורך השנים ואשר התבססו על המערכונים והדמויות של התוכנית זכו לדרגות שונות של הצלחה מסחרית וביקורתית. הסרט הראשון שהתבסס על מערכון בתוכנית היה "האחים בלוז" בכיכובם של אקרויד ובלושי אשר יצא לשווקים בשנת 1980, שהופק בתקציב של 27 מיליון דולרים, והרוויח מעל ל-115 מיליון דולרים.

בעקבות ההצלחה הגדולה של הסרט עולמו של ויין בכיכובם של מאיירס וקארווי אשר יצא לשווקים בשנת 1992, הוחלט כי צוות התוכנית ישתתף בהפקת שלל סרטים נוספים המבוססים על מערכונים ודמויות פופולריות בתוכנית.

להלן 11 הסרטים שהופקו לאורך השנים אשר מבוססים כולם על מערכונים ודמויות פופולריות בתוכנית:
שם הסרטתאריך ההפצה(בארצות הברית)תקציב ($)(הערכה)הכנסות ($)בארצות הבריתמחוץ לארצות הבריתבכל העולםהאחים בלוז  20 ביוני 1980 27,000,000 57,229,890 58,000,000 עולמו של ויין  14 בפברואר 1992 20,000,000 121,697,323 61,400,000  תופסים ראש   23 ביולי 1993 33,000,000 21,274,717    עולמו של ויין 2  10 בדצמבר 1993 40,000,000 48,197,805    איזה "מין" פט   26 באוגוסט 1994 8,000,000 60,822    סטיוארט מציל את משפחתו  14 באפריל 1995 6,300,000 912,082   האחים בלוז 2000   6 בפברואר 1998 28,000,000 14,051,384    לילה ברוקסברי   2 באוקטובר 1998 17,000,000 30,331,165    סופארסטאר   8 באוקטובר 1999 14,000,000 30,636,478    חביב הנשים   13 באוקטובר 2000 24,000,000 13,616,610 126,602  מק'גרובר   21 במאי 2010 10,000,000 8,525,600 797,295 

 תוכניות נלוות 
במשך השנים יצאו מספר תוכניות וספיישלים לרגל החגים ובמהלך פגרות של התוכנית המקורית. בנוסף, יצאו גם אוספים לעונות של התוכנית על גבי DVD.
 Weekend Update Thursday
 Weekend Update Summer Edition
 SNL Primetime Election Special
 ראו גם  
 SNL: חגיגות היובל

קישורים חיצוניים












 SNLRA.com אתר מעריצים 

הערות שוליים

*
קטגוריה:תוכניות טלוויזיה סאטיריות
קטגוריה:תוכניות מערכונים בטלוויזיה
קטגוריה:זוכי פרס פיבודי
קטגוריה:זוכי אמי בפריים טיים: תוכנית אירוח
קטגוריה:זוכי אמי בפריים טיים: תוכניות: תלבושות
קטגוריה:זוכי אמי בפריים טיים: תוכניות: בימוי
קטגוריה:זוכי אמי בפריים טיים: עיצוב שיער
קטגוריה:זוכי אמי בפריים טיים: איפור
קטגוריה:זוכי אמי בפריים טיים: תוכניות: מוזיקה ומילים מקוריות
קטגוריה:זוכי אמי בפריים טיים: תוכניות: תסריט
קטגוריה:NBC: סדרות טלוויזיה
קטגוריה:זוכי פרס בחירת הנוער: סדרות
קטגוריה:תוכניות טלוויזיה אמריקאיות שעלו לשידור בשנות ה-1970